Vermeende terroris in Parys vasgetrek | Maroela Media
Een van die tonele tydens die aanvalle op Parys in November 2015. Foto: AP/Thibault Camus
Bernard Cazeneuve, Franse minister van binnelandse sake, het gesê die verdagte is in Argenteuil, ŉ noord-westelike buurt van Parys, in hegtenis geneem. Volgens Cazeneuve was die man, ŉ Franse burger, lid van ŉ netwerk wat reeds gevorderde planne gehad het om ŉ terreuraanval in Frankryk uit te voer.
“Die inhegtenisneming is die resultaat van ŉ deeglike ondersoek wat weke geduur het,” het hy gesê. Die gebou waar die verdagte gewoon het, is ná sy inhegtenisneming ontruim. Die polisie het ook ŉ uitgebreide soektog in die gebied onderneem om te verseker dat die gebied veilig is.
Volgens Cazeneuve blyk daar nie ŉ verbintenis te wees tussen die beplande aanval en die afgelope week se terreuraanvalle in Brussel, België, nie.
Met al hierdie bomontploffings in Europa en Amerika is dit dieselfde: eers ontplof die bom en dan daarna word mense wat met die bomplanting te doen gehad het, deur die polisie vasgetrek. in 99% van die gevalle is die verdagtes/skuldiges ook mense wat wettiglik daar was, met werkspermitte en allerhande ander toestemmings om daar te wees.
Hoe is hulle dan ge-scrutinise toe hulle aansoek gedoen het? Hoekom het niemand voorsien dat hulle ‘n gevaar vir die samelewing gaan wees nie?
Net om ‘n toeriste-visum vir Europa te kry, moes ek honderde vrae beantwoord en my hele verlede, hede en toekoms aan die Duitse ambassade uiteensit. Asof dit nie genoeg was nie, is ek by aankoms in Europa by paspoortbeheer WEER ondervra voor ek in Duitsland toegelaat is.
As ek so -ge-scrutinise is net vir ‘n toeriste-visum, kan dieselfde mos met al hierdie sogenaamde “refugees” uit moslemlande gedoen word.